ദക്ഷിണാഫ്രിക്കയ്ക്കെതിരായ ഏകദിന പരമ്പരയിലെ ആദ്യ മത്സരത്തിൽ സെഞ്ചുറി നേടിയ ഇന്ത്യൻ ക്യാപ്റ്റൻ വിരാട് കോലിയുടെ ആഘോഷം കണ്ട ആരാധകർ അൽപമൊന്ന് അമ്പരന്ന് കാണും . കരിയറിലെ മുപ്പത്തിമൂന്നാം സെഞ്ചുറി നേടിയ കോലി എന്തിനാണ് ഇത്രയും ആവേശത്തോടെ ആഘോഷിക്കുന്നതെന്ന് . ഇക്കാര്യം മത്സരശേഷം കോലി വ്യക്തമാക്കി . സമ്മാനദാനച്ചടങ്ങിനിടെ മുൻ ദക്ഷിണാഫ്രിക്കൻ താരം ഷോൺ പൊള്ളോക്ക് ആണ് കോലിയോട് അമിതാഘോഷത്തിന്റെ കാരണം ചോദിച്ചത് . ദക്ഷിണാഫ്രിക്കയിൽ ഇതുവരെ താൻ സെഞ്ചുറി നേടിയിട്ടില്ലെന്നും അതുകൊണ്ടുതന്നെ ഈ സെഞ്ചുറി തനിക്ക് ഏറെ പ്രിയപ്പെട്ടതാണെന്നും കോലി പറഞ്ഞു . തന്റെ സെഞ്ചുറി ടീമിനെ ജയിപ്പിക്കുക കൂടി ചെയ്യുന്നുവെന്നത് ഇരട്ടിസന്തോഷം നൽകുന്നുവെന്നും കോലി വ്യക്തമാക്കി . പരമ്പരയിലെ ആദ്യ മത്സരത്തിൽ തന്നെ സെഞ്ചുറി നേടി ടീമിനെ ജയിപ്പിക്കുന്നതിലുള്ള സന്തോഷമാണ് തന്റെ ആഘോഷപ്രകടനമെന്നും കോലി പറഞ്ഞു . ഈ ജയം പരമ്പരയിലെ ശേഷിക്കുന്ന മത്സരങ്ങളിൽ ആവേശം പകരുമെന്നും കോലി വ്യക്തമാക്കി . ഡർബൻ ഏകദിനത്തിന് മുമ്പ് ദക്ഷിണാഫ്രിക്കയിൽ 11 ഏകദിനങ്ങൾച്ചിട്ടുണ്ടെങ്കിലും ഒരു സെഞ്ചുറി പോലും അദ്ദേഹം നേടിട്ടുണ്ടായിരുന്നില്ല . മൂന്ന് അർധസെഞ്ചുറി ഉൾപ്പെടെ 319 റൺസായിരുന്നു ഈ സെഞ്ചുറിക്ക് മുമ്പ് കോലിയുടെ പേരിലുണ്ടായിരുന്നത് . ദക്ഷിണാഫ്രിക്കയിലും സെഞ്ചുറി നേടിയതോടെ 9 രാജ്യങ്ങളിലും സെഞ്ചുറി നേടിയ കളിക്കാരനെന്ന ബഹുമതിയും കോലിക്ക് സ്വന്തമായി .